Boðið er upp á fjölbreytt námskeið í Listmeðferð Unnar . Staðsetning námskeiðanna fer eftir þörfum hvers og eins , til dæmis í Listmeðferð Unnar , fyrirtækjum , stofnunum eða á öðrum stöðum eftir því sem hentar . Námskeiðin fara einnig fram í listkennsludeild Listaháskóla Íslands og við Símenntun Háskólans á Akureyri . Sköpunarferlið gefur þátttakendum tækifæri til sjálfstjáningar , eflir sjálfsþekkingu og eykur persónulegt innsæi sem hvetur til jákvæðra breytinga . Í nemendahópnum skapast tækifæri til að deila reynslu , tilfinningum og hugsunum ásamt því að upplifa samkennd og öðlast nýja sýn á eigin viðfangsefni . Langar þig að auka skilning þinn og þekkingu á myndmáli ? Grunnnámskeið II - Grunnhugtök , aðferðir og kenningar listmeðferðar Námskeiðið byggir á og dýpkar þá þekkingu sem miðlað er á Grunnnámskeiði I – Hvað er listmeðferð ? Á námskeiðinu er gefin innsýn í aðdraganda , áhrifaþætti , uppruna og sögu listmeðferðar . Kynntir verða möguleikar á að nýta listmeðferð í skólum . Á námskeiðinu eru kynntar myndsköpunaraðferðir sem efla sköpunargáfu og námsgetu , styrkja sjálfsmynd , efla sjálfsþekkingu og bæta líðan . Kynntar eru hugmyndir , kenningar og aðferðir til að nýta listmeðferð í tengslum við nám . Fjallað er um hugtakið „ skrifmyndir “ sem felur í sér teiknaðar myndir af bók - og tölustöfum . Einnig er hugtakið „ skrifmyndastig “ kynnt en það er tímabil þegar börn gera tilraunir með að teikna skrifmyndir . Kynntar eru kenningar og aðferðir til að vinna með skrifmyndir með það að markmiði að endurheimta og styrkja þann námsgrunn sem felst í skrifmyndaörvuninni . Listmeðferð fyrir fólk sem hefur orðið fyrir áföllum Á námskeiðinu öðlast nemendur innsýn í þætti listmeðferðar sem ætluð er fyrir fólk sem hefur orðið fyrir áföllum . Á námskeiðinu er meðal annars fjallað um dæmi úr listmeðferð sem lýsir því hvernig sköpun innan meðferðarsambands í listmeðferð getur hjálpað fólki að öðlast styrk , lífsgleði og von þrátt fyrir erfitt áfall . Námskeiðið byggist upp á fyrirlestrum , umræðum og vinnustofum þar sem þátttakendur taka þátt í sköpunarferli og upplifa þá möguleika sem það veitir .